b'\n_START_ARTICLE_\nMoldavit\n_START_PARAGRAPH_\nMoldavit je vrsta tektita. Je gozdne, olivne ali zeleno modrikaste barve. V tak\xc5\xa1ni obliki kot ga vidimo danes je nastal ob padcu ogromnega meteorita, ki je padel na obmo\xc4\x8dju dana\xc5\xa1nje Bavarske (N\xc3\xb6rdlinger Ries) pred cca. 14,7 milijoni let. Meteorit je padel s hitrostjo 20km/s. Ve\xc4\x8dina izvr\xc5\xbeenih delcev je zaradi 35 stopinjskega kota iz smeri Francije proti Nem\xc4\x8diji padla na 450km oddaljeno obmo\xc4\x8dje dana\xc5\xa1nje \xc4\x8ce\xc5\xa1ke.  Na \xc4\x8ce\xc5\xa1kem ga imenujejo Vltavin po prvih najdenih kamnih v reki Voltavi, isto imenska reka pa se na Poljskem in v Nem\xc4\x8diji imenuje Moldau od tod ime Moldavit. Posamezni primerki se imenujejo tudi po vaseh, v bli\xc5\xbeini katerih so bili izkopani (npr. Besednice, Slav\xc4\x8de itd.). Njegova trdnost je od 6 do 7,3 na Mohsovi lestvici, kar ga uvr\xc5\xa1\xc4\x8da med najtrdnej\xc5\xa1e kamne na svetu, vsebnost silicija pa variira od 80\xc2\xa0% do 93\xc2\xa0% (odvisno ali je bila posamezna kapljica izvr\xc5\xbeena iz jedra ali obrobja udara meteorita). _NEWLINE_V glavnem se najde v zgornjem toku Vltave (na \xc4\x8ce\xc5\xa1kem) in na Moravskem. Ob\xc4\x8dasno se najde tudi v Avstriji (obmo\xc4\x8dje Waldviertel, v Nem\xc4\x8diji (obmo\xc4\x8dje Lu\xc5\xbeic). Moldavit se nahaja v ve\xc4\x8djih koli\xc4\x8dinah v usedlinah iz terciarja in zgodnjega pleistocena. Vzorci iz \xc4\x8ce\xc5\xa1ke so prelepo zelene barve, transparentni z zelo visoko vsebnostjo Silicija SiO2(+Al2O3). Vzorci iz Moravske so temnej\xc5\xa1i, njihova barva je olivno zelena in rjava._NEWLINE_Skupna koli\xc4\x8dina Moldavita, ki je razpr\xc5\xa1ena na \xc5\xa1ir\xc5\xa1em obmo\xc4\x8dju \xc4\x8ce\xc5\xa1ke, je ocenjena na okoli 275 ton. Na \xc4\x8ce\xc5\xa1kem so delovali \xc5\xa1tirje rudniki, danes pa deluje samo \xc5\xa1e eden, saj jih vsako leto najdejo manj in manj. Na \xc4\x8ce\xc5\xa1kem obstaja Muzej Moldavitov v \xc4\x8ce\xc5\xa1kem Krumlovu, leta 2014 pa je bilo v Sloveniji ustanovljeno zdru\xc5\xbeenje vseh Moldavitov in ostalih Tektitov na svetu - Dru\xc5\xa1tvo Moldavit (Moldavite Association). Dru\xc5\xa1tvo terensko raziskuje, promovira in razstavlja Moldavite in ostale Silicijeve ostanke Meteoritov po celem svetu ter zdru\xc5\xbeuje strokovnjake in geologe iz ve\xc4\x8d kot 30 dr\xc5\xbeav.\n_START_SECTION_\nUporaba\n_START_PARAGRAPH_\nTradicionalno se je na \xc4\x8ce\xc5\xa1kem uporabljal na porokah kot Kamen ljubezni oziroma za zdru\xc5\xbeitev dveh sorodnih du\xc5\xa1. Danes se ga najve\xc4\x8d uporablja kot nalo\xc5\xbebeni kamen, saj se mu iz leta v leto vrednost ve\xc4\x8da. To je pogojeno z njegovo omejeno koli\xc4\x8dino. Na trgu obstajajo ponaredki iz Kitajske, katere lahko najdemo na razli\xc4\x8dnih svetovnih spletnih straneh vendar jih je v Evropi zanemarljivo malo oziroma jih skoraj ni. Ponaredek je zelo lahko prepoznaven, saj originalu ne obstaja ni\xc4\x8desar podobnega. Na tr\xc5\xbei\xc5\xa1\xc4\x8du razli\xc4\x8dni ponudniki Moldavitov ob prodaji ponujajo tudi certifikate o avtenti\xc4\x8dnosti, ki pa so \xc5\xbeal le marketin\xc5\xa1ka poteza, da bi privabili ve\xc4\x8d ljudi, saj lahko vsak prodajalec izda svoj certifikat. Najve\xc4\x8d se Moldavit uporablja v duhovne namene, ga pa prodajalci vdelujejo tudi v nakit.'